Cultura presenta el llibre (IN)VISIBLES. Les nostres anàlisis pedagògiques
20 de març 2017

![Imagen 1](/media/dfpgv2or/39-invisibles-cartell.jpg)

La delegació de Cultura de l'Ajuntament de Sagunt presenta el llibre (_IN)VISIBLES. Les nostres anàlisis pedagògiques_ en el Centre Cívic de l'Antic Sanatori. Este pròxim dijous 23, a les 19.30 hores, està programada la presentació del llibre coordinat per Anna Muñoz Gil i amb un pròleg escrit per Àngels Martínez Bonafé.

El llibre és un recull d'articles que parlen sobre pedagogia, entesa des d'una perspectiva crítica i feminista. Les diverses anàlisis que es recullen pretenen donar eines a favor d'un canvi substancial en el sistema educatiu, apostant per la coeducació com una alternativa educativa front a las dinàmiques escolars impregnades per valors del sistema sexe-gènere.

Així doncs, s'aposta per reconstruir una anàlisi pedagògica que incloga la mirada de les dones, recollint, així el testimoni de tantes altres que ens precedeixen en este camí, i amb la intenció de contribuir a eixamplar-lo.

Els autors dels articles que s'inclouen en esta publicació són: Clara Martínez, Anna Gil-Mascarell, Daniel Martos, Sílvia Cortés, Aina González, Belén Magdalena, María Pérez, Beatriu Casanova, Anna Muñoz, Diana Santana i Carla Aparici.

*   [](http://www.facebook.com/sharer.php?u=https://aytosagunto.es/va/actualitat/cultura-presenta-el-llibre-in-visibles-les-nostres-analisis-pedagogiques/ "Facebook")
*   [](http://twitter.com/share?url=https://aytosagunto.es/va/actualitat/cultura-presenta-el-llibre-in-visibles-les-nostres-analisis-pedagogiques/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/cultura-presenta-el-llibre-in-visibles-les-nostres-analisis-pedagogiques/ "Linked In")
*   [](mailto:?body=https://aytosagunto.es/va/actualitat/cultura-presenta-el-llibre-in-visibles-les-nostres-analisis-pedagogiques/)